**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

1. je upravená v práve Európskej únie:

Nariadenie Komisie (ES) č. 800/2008 zo dňa 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy alebo nariadenie Komisie (EÚ) č. 651/2014 zo dňa 17. júna 2014 o vyhlásení určitých kategórií pomoci za zlučiteľné s vnútorným trhom podľa Článkov 107 a 108 zmluvy.

Nariadenie Komisie (EÚ) č. 1407/2013 z 18. decembra 2013 o uplatňovaní článkov 107 a 108 Zmluvy o fungovaní Európskej únie na pomoc de minimis.“.

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

bezpredmetné

**5. Stupeň zlučiteľnosti návrhu právneho predpisu s právom Európskej únie:**

       Úplný.

**6**. **Gestor a spolupracujúce rezorty:**

Bezpredmetné.

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  |  |  |
| – vplyvy na hospodárenie obyvateľstva, | x |  |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti |  | X |  |

**A.3. Poznámky**

Predpokladáme negatívny vplyv na štátny rozpočet s dôvodu, že po zmene definície a kritérií pre chránené diele je pravdepodobné, že vyšší počet subjektov splní podmienky na získanie statusu chránenej diele a tým sa zvýši počet subjektov čerpajúcich príspevky na činnosť a prevádzku chránenej dielne. Zároveň úpravou týkajúcou sa výnimiek so štátnej pomoci je pravdepodobné, že niektoré chránené dielne s vyšším počtom zamestnancov budú čerpať viac prostriedkov so štátneho rozpočtu prostredníctvom príspevkov na chod chránenej dielne a na pracovných asistentov. Rovnako negatívny vplyv na štátny rozpočet bude mať aj zavedenie nového druhu príspevku na pracovnú prax.

Zároveň predpokladáme pozitívny vplyv na zamestnanosť osôb so zdravotným postihnutím, ich sociálnu a pracovnú inklúziu a rovnosť príležitostí pre osoby so zdravotným postihnutím. Jednak prostredníctvom zavedenia možnosti čerpať príspevok na pracovnú prax a tiež prostredníctvom umožnenia väčšiemu počtu subjektov získať postavenie chránenej dielne a tak zamestnať väčší počet osôb so zdravotným postihnutím.

**A.4. Alternatívne riešenia**

Bezpredmetné

**A.5. Stanovisko gestorov**

Bezpredmetné